17 
navnlig Krinoidéstilke, er fundet i Klinten, S. for Ringsgaard, 12 Km 
V. for Svendborg og har følgende Forsteninger: 
Klædenia Wilckensiana, Cytherellina siliqua , Holopella? sp. og 
Pterinea sp. 
Øvresiluriske Kalkstene, hvis Hjemsted ikke nærmere kan be¬ 
stemmes og som heller ikke kan henføres til nogen større Gruppe, er 
fundne spredte over hele Omraadet. Kun nogle enkelte vil jeg her omtale. 
Fra Grusgraven i Fattigbakke ved Rudkjøbing foreligger en Blok 
af en tæt, mørkt graalig-brun Mergelkalksten, temmelig opfyldt af 
Stykker af krystallinsk Kalkspat, der tydelig viser sig at være Frag¬ 
menter af Krinoidéer. 
I Kohave NV. for Svendborg fandtes en Blok af graa Chonetes- 
kalk, der ikke indeholder andre Forsteninger. 
En Blok af lysegraa, temmelig krystallinsk Kalksten med et Frag¬ 
ment af en Leperditia samt en Ptilodictya er funden ved Skattebølle 
paa Vestkysten af det nordlige Langeland. 
D. Ældre mesozoiske Dannelser, Trias og Jura. 
1. Trias? 
Fra Triasdannelser, ældre end Skaanes og Bornholms kulførende 
Lag, stammer sandsynligvis en Blok, der er funden af Skoleinspektør 
Hammer paa Sydfyns Kyst ved Knarreborg Vandmølle, NØ. for 
Svendborg. 
Det er en lysegraa, sandholdig Kalksten, som indeholder temmelig 
mange Muslingeskaller, af to-tre Arter. Navnlig nogle større Mus¬ 
linger ligner meget Myacites elongatus v. Schl. fra Tysklands Musling¬ 
kalk. Prof. Deecke, hvem jeg sendte et Stykke af denne Blok til 
Sammenligning, meddelte mig velvilligst, at han var enig med mig 
i at henføre den til Trias, men kunde ikke direkte sammenligne den 
med nogen ham bekendt Stenart, og henledede min Opmærksomhed 
paa den omtalte Muslings Overensstemmelse med Myacites elongatus. 
Myacites og en hel Del andre lignende Muslingeslægter er saa daarlig 
beskrevne og afbildede, at man vanskelig kan finde Rede i dem. 
Prof. Stolley, som jeg ogsaa har raadført mig med angaaende 
denne Blok, har udtalt samme Anskuelser og tilføjer, at Stenarten 
ligner en Blok fra Boltenhagen nær ved Lübek, som han tidligere 
har beskrevet [Stolley 1897, Nr. 1, S. 80, Blok Nr. 6], og som han sammen¬ 
ligner med Kalkbænke i „Lettenkohlenmergel“ ved Lüneburg. Han 
henledede ogsaa min Opmærksomhed paa, at der i disse Lag ved 
Lüneburg forekommer Arter af Slægten Anoplophora, til hvilken vel 
Myacites elongatus , i det mindste for en Del, bør henføres. 
Danmarks geologiske Undersøgelse II. R. Nr. 15. 2 
